als_Latn dik_Latn sag_Latn
AKTUALITET
Marjan Gryka, roja personale e Azem Hajdarit: Ramën nuk e lënë të zbardhë vrasjen e Azemit
- 1318 Lexime
- August 22, 2014
- Nga A.
- në Aktualitet
- 0 Komente
- Ndrysho
Jaho Mulosmani, i nxitur nga politikanë, po përpiqet të falsifikojë të vërtetën
Do të vijë një kohë që Berishën nuk do ta thërrasin, por do ta arrestojnë…
I dënuari me burgim të përjetshëm, Jaho Mulosmani, para pak kohësh, në një intervistë për vrasjen e Azem Hajdarit, u mundua të hedhë dritë mbi çfarë ndodhi në ditën e vrasjes, çfarë roli luajti Fatmir Haklaj dhe ai vetë, por edhe Sali Berisha. Mirëpo, roja personale e Azem Hajdarit, Marjan Gryka, i cili sot ndodhet në mërgim, pasi ka kërkuar azil politik, përgënjeshtron tërësisht thëniet e Mulosmanit, madje Gryka pohon që Mulosmani po përpiqet që të falsifikojë të vërtetën, i nxitur nga politikanë. Roja personale e Azem Hajdarit thotë se kryeministri i tanishëm Edi Rama ende nuk po mban premtimin e tij politik, se do të punojë për zbardhjen e vrasjes së Azem Hajdarit, sikurse nuk po mundohet të zbardhë as vrasjet e 21 janarit 2011, vrasjet e Gërdecit, etj.
Petraq Barjami: – Zoti Marjan, së pari dua t’i referohem intervistës së Jaho Mulosmanit, dhënë kohët e fundit, ku ju përmend edhe juve. Cili është këndvështrimi juaj për intervistën në tërësi?
Marjan Gryka: – Kanë kaluar 15 vite nga pushkatimi i Azem Hajdarit, deputet dhe lider i Dhjetorit ’90 dhe pavarësisht nga ndikimi i të dy kampeve politike në këtë vrasje, edhe pas 15 viteve, për Azemin flitet sikur ai është vrarë dje ose sot! Kështu do të ndodhë gjithmonë, deri në zbardhjen e vrasjes. Këtë e kanë kuptuar politikanët e të dy krahëve, siç e kanë kuptuar më së miri edhe gjithë shqiptarët në të gjithë botën, ata shqiptarë që duan demokraci e drejtësi. Të gjithë e kanë kuptuar se vrasja e Azemit nuk falet kurrë, sepse ishte lideri i së drejtës dhe i fjalës së lirë. Shohim sot deputetë nga e majta duke bërë gjoja përpjekje për të rihapur dosjen Hajdari, por shohim edhe se si gazetarë të dërguar dhe të paguar shkojnë te vrasësit e Azem Hajdarit për të gërvishtur sadopak atë pjesë që i intereson atij që e ka dërguar. Ndaj sot, ne, shoqata mbarëkombëtare “Azem Hajdari” dhe vetë unë si kreu i kësaj shoqate me emër të madh, ndjejmë detyrim juridik, statutor, mediatik dhe politik ndaj popullit shqiptar, por edhe institucioneve ndërkombëtare, që të sqarojmë çdo moment dhe çdo detaj për zbardhjen e çështjes Hajdari dhe zhvillimet e saj, ashtu siç kemi bërë dhe nuk jemi ndalur për 15 vjet me radhë!
– Diçka më konkrete, ju lutem, për intervistën e Jaho Mulosmanit. Nuk thotë të vërtetën ai për vrasjen e Azemit?
– Nuk dua t’i jap vlera aspak një personi si Jaho Lepuri, por dua t’i them se kur flet për vrasjen e Azemit, nuk duhet të flasësh si i burgosur, por si shef komisariati në detyrë që ishe kur shtive mbi Azemin dhe kur flet për Fatmir Haklajn, duhet ta citosh si drejtor policie në Tropojë, siç ishte kur shtiu mbi Azemin. Ajo vrasje qe e mirorganizuar. Aty ndërthureshin edhe Nano-kryeministër, që me aftësitë e tij komuniste përdori puçistët brenda PD-së, edhe Berisha në krye të opozitës, që ishte i pari për të marrë pjesë në varrime dhe për t’i përdorur ato për politikë!
Jaho gënjen plotësisht kur thotë se kishim ardhur për sqarim në Tiranë atë ditë… (VAZHDIMIN MUND TA LEXONI NE NUMRIN E NESERM TE GAZETES INTERVISTA)
als_Latn als_Latn glg_Latn ltz_Latn ilo_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn